To berusede mænd kørte lørdag morgen galt på Hobrovej i Mariager. Nordjyllands Politi fik meldingen lidt over otte og kørte til stedet, hvor bilen i et blødt sving var kørt af vejen. På stedet fandt de bilens ejer, en mand i 50'erne, med en promille over to. En anden mand i 30'erne var flygtet fra stedet, men blev fundet. Også han havde en promille nær de to. Hvem kørte bilen? Nordjyllands Politi oplyser, at der er tale om et solouheld, og at ingen kom alvorligt til skade. På grund af promillerne blev de to mænd anholdt og fik taget blodprøver. Politiet har efterfølgende sigtet dem begge for spirituskørsel, for der er stadig tvivl om, hvem der kørte bilen. Begge mænd er løsladt, men sigtede.

Opsummering:
To mænd er lørdag blevet sigtet for spirituskørsel, da der er tvivl om, hvem der kørte bilen.